Държавен вестник, бр. 40, 2019 г., стр. 57

БРОЙ  40	
Д Ъ Р Ж А В Е Н  В Е С Т Н И К 	
СТР.  57  
функции в предприятие от банковия сектор 
или в сравнимо с банка дружество или ин-
ституция;
2. за лицата без висше юридическо или 
икономическо образование: да имат не по-
малко от 10 години професионален опит в 
предприятия от банковия сектор или в срав-
нимо с банка дружество или институция, 
от които най-малко 5 години на длъжност с 
ръководни функции.
(2) Изискванията по ал. 1 се прилагат и 
при издаване на одобрение на прокурист или 
управител на клон на банка със седалище в 
трета държава.
Условия за издаване на одобрение за член на 
надзорния съвет на банка
Чл. 5. (1) Лицата, за които се иска изда-
ване на одобрение, за да бъдат избрани в 
надзорния съвет на банка, трябва да прите-
жават надеждност и пригодност, необходими 
за заемане на длъжността, включително 
квалификация и познания за ефективно 
изпълнение на задължения при участие в 
структури, които банката е формирала във 
връзка с изискванията на чл. 73, 73б и 73в 
от Закона за кредитните институции, да 
отговарят на изискванията по чл. 11, ал. 1, 
т. 3 – 8 от Закона за кредитните институции, 
както и на едно от следните условия:
1. да са заемали не по-малко от 3 години 
длъжност с ръководни функции в предприя-
тия от банковия или финансовия сектор или 
в институции, сравними с банка;
2. да са заемали не по-малко от 5 го-
дини длъжност с ръководни функции във 
финансовото управление на предприятия 
от нефинансовия сектор, чиито активи са 
съпоставими със стойността на активите 
на банката, а ако имат висше икономическо 
или юридическо образование – не по-малко 
от 3 години;
3. да са заемали не по-малко от 3 години 
длъжност като член на управителен и/или 
контролен орган в предприятия от нефинан-
совия сектор, чиито активи са съпоставими 
със стойността на активите на банката, ако 
дейността на лицата е свързана с бизнес 
плана на банката; 
4. да са заемали не по-малко от 5 години 
длъжност с ръководни функции във финансо-
вото управление на държавни институции, а 
ако имат висше икономическо или юридиче-
ско образование – не по-малко от 3 години;
5. да са хабилитирани лица (преподаватели, 
научни работници) в областта на икономи-
ката или правото.
(2) Когато член на надзорния съвет е 
юридическо лице, изискванията по ал. 1 
се отнасят за физическите лица, които го 
представляват в този орган.
Други условия за издаване на одобрение
Чл. 6. (1) За да получи одобрение по чл. 3, 
4 и 5, лицето не трябва да заема едновремен-
но повече от една от следните комбинации 
длъжности:
1. една длъжност на изпълнителен член или 
прокурист или управител и две длъжности на 
член на управителен съвет (съвет на дирек-
торите), който не е изпълнителен член, или 
на член на надзорен съвет, или
2. четири длъжности на член на управите-
лен съвет (съвет на директорите), който не е 
изпълнителен член, или на член на надзорен 
съвет.
(2) Длъжностите по ал. 1 в дружества от 
една и съща група по смисъла на § 1, т. 13 
от допълнителните разпоредби на Закона за 
допълнителния надзор върху финансовите 
конгломерати се считат за една длъжност. Това 
се прилага и за длъжностите в дружества, 
в които банката притежава квалифицирано 
дялово участие.
(3) Заеманите длъжности в управителните 
органи на юридически лица с нестопанска цел 
не се отчитат за целите на ал. 1.
(4) При преценка на броя на заеманите 
длъжности се прилагат т. 49 – 57 от Насоките 
за оценка на пригодността на членовете на 
ръководния орган и лицата, заемащи ключови 
позиции (EBA/GL/2017/12), приети от Евро-
пейския банков орган и Европейския орган за 
ценни книжа и пазари, наричани по-нататък 
„Насоките на ЕБО“. 
Искане за издаване на одобрение
Чл. 7. (1) Одобрение се издава от БНБ по 
искане, отправено от:
1. председателя на надзорния съвет на 
банката – при избор на членове на управи-
телния съвет;
2. председателя на съответния съвет или 
акционерите, по чието предложение в дневния 
ред на общото събрание е включен избор на 
членове на управителните и/или контролните 
органи – при избор на членове на съвета на 
директорите и надзорния съвет;
3. председателя на компетентния упра-
вителен орган – при упълномощаване на 
прокурист и възлагане на управлението и 
представителството на банката.
(2) Искането се подава:
1. в случаите по ал. 1, т. 1 – не по-късно от 
60 дни преди заседанието на надзорния съвет;
2. в случаите по ал. 1, т. 2 – не по-късно 
от 60 дни преди провеждането на общото 
събрание на акционерите;
3. в случаите по ал. 1, т. 3 – не по-късно от 
60 дни преди заседанието на съответния орган.
(3) Органите (лицата) по ал. 1 провеждат 
предварителни консултации с подуправителя, 
ръководещ управление „Банков надзор“, по 
повод искането за издаване на одобрение.